Hyd Internet 105 Views brad hogg
brad hogg
న్యూఢిల్లీ: లేటు వయసులోనూ చేవ తగ్గలేదని అంటున్నారు ఆస్ట్రేలియా వెటరన్‌ క్రికెటర్‌ బ్రాడ్‌ హగ్‌! ఫిబ్రవరి 2018లో ఆయన 47వ వసంతంలోకి అడుగుపెడతారు. వయసు పెరుగుతున్నా అంతర్జాతీయ క్రికెట్‌కు మాత్రం వీడ్కోలు పలికేది లేదంటున్నారు. టీమిండియా, ఆస్ట్రేలియా పరిమిత ఓవర్ల సిరీస్‌కు వ్యాఖ్యానం చేసేందుకు భారత్‌కు వచ్చిన ఆయన మీడియాతో మాట్లాడారు.‘నా వయసు గురించి ఆలోచించడం లేదు. వెస్ట్రన్‌ ఆస్ట్రేలియా తరఫున ఫస్ట్‌క్లాస్‌ క్రికెట్‌ ఆడేందుకు తీవ్రంగా ప్రయత్నిస్తున్నా. అంతర్జాతీయ క్రికెట్‌కు వీడ్కోలు పలకడం గురించి అస్సలు ఆలోచించడం లేదు. ఎందుకంటే దేశానికి ప్రాతినిధ్యం వహించడం ప్రతి ఆటగాడికీ గర్వకారణం. బాగా ఆడుతున్నంత వరకు వీడ్కోలు ప్రసక్తే లేదు. నాకు అవకాశం లభిస్తే మళ్లీ దేశం తరఫున ఆడతా.’ అని అన్నారు.